Υπουργείο Προεδρίας Κυβερνήσεως

Το Υπουργείο Προεδρίας Κυβερνήσεως (μεταπολιτευτικά, στη δημοτική: Υπουργείο Προεδρίας της Κυβέρνησης) της ελληνικής κυβέρνησης υπήρχε από το 1954 έως το 1973 και ξανά από το 1975 μέχρι το 1995. Αποτελούσε το σημαντικότερο υπουργείο της μεταπολεμικής Ελλάδας και σχεδόν πάντα ήταν είτε πρώτο στην ιεραρχία, είτε δεύτερο πίσω από το Υπουργείο Συντονισμού.

 Αποστολή 
Αποστολή και αρμοδιότητά του ήταν η εποπτεία διάφορων υπηρεσιών και οργανισμών (ετερόκλητων μεταξύ τους) που είχαν υπαχθεί άμεσα στην προεδρία της κυβέρνησης (δηλαδή, στον πρωθυπουργό). Επειδή στη μεταπολεμική Ελλάδα το γραφείο του πρωθυπουργού ήταν ολιγομελές και πολιτικά (αλλά και νομικά) ανίσχυρο (κάτι που άλλαξε το 1981 με την έλευση στην εξουσία του Ανδρέα Παπανδρέου), το Υπουργείο Προεδρίας λειτουργούσε, κατά κάποιον τρόπο, ως το προσωπικό επιτελείο του πρωθυπουργού. Ο εκάστοτε υπουργός Προεδρίας αποτελούσε πρόσωπο μεγάλης ισχύος στην κυβέρνηση, και συνήθως της απόλυτης εμπιστοσύνης του πρωθυπουργού. Χαρακτηριστικά, ο Κωνσταντίνος Καραμανλής είχε χρησιμοποιήσει σε αυτή την θέση τον Κωστή Στεφανόπουλο και τον Γεώργιο Ράλλη, ενώ ο Ανδρέας Παπανδρέου τον Μένιο Κουτσόγιωργα και τον Αναστάσιο Πεπονή.

 Εποπτευόμενοι φορείς 
Ανάμεσα στους οργανισμούς και τις υπηρεσίες (ετερόκλητοι μεταξύ τους) που επόπτευε το Υπουργείο Προεδρίας συγκαταλέγονταν:Kevin Featherstone, Dimitris Papadimitriou, Prime Ministers in Greece: the Paradox of Power, σελίδα67

 η Γενική Διεύθυνση Δημοσίας Διοικήσεως, υπεύθυνη για την οργάνωση και λειτουργία της δημόσιας διοίκησης σε εθνικό επίπεδο (η τοπική αυτοδιοίκηση ανήκε στο Υπουργείο Εσωτερικών)

 η περιβόητη μετεμφυλιακά Κεντρική Υπηρεσία Πληροφοριών (ΚΥΠ) 

 η ΕΡΤ, η Γενική Γραμματεία Τύπου και Πληροφοριών και γενικά τα ΜΜΕ

 η Γενική Γραμματεία Αθλητισμού, αργότερα Υφυπουργείο Αθλητισμού

 η Γενική Γραμματεία Νέας Γενιάς

 ο Ελληνικός Οργανισμός Τουρισμού (ΕΟΤ) και γενικά η τουριστική πολιτική

 το Ελεγκτικό Συνέδριο

 το Νομικό Συμβούλιο του Κράτους

 η Εφημερίδα της Κυβερνήσεως

Υπουργοί Προεδρίας στη μεταπολίτευση
 Όνομα  Έναρξη Θητείας  Λήξη Θητείας  Πολιτικό Κόμμα  Σημειώσεις Γεώργιος Ράλλης  2 Ιανουαρίου 1975  28 Νοεμβρίου 1977  Κυβέρνηση Κωνσταντίνου Γ. Καραμανλή 1974  Σύσταση του Υπουργείου Προεδρίας Κυβερνήσεως Κωνσταντίνος Στεφανόπουλος  28 Νοεμβρίου 1977  10 Μαΐου 1980  Κυβέρνηση Κωνσταντίνου Γ. Καραμανλή 1977    10 Μαΐου 1980  17 Σεπτεμβρίου 1981  Κυβέρνηση Γεωργίου Ράλλη 1980 Βουλευτικές Εκλογές 1981 Μένιος Κουτσόγιωργας  21 Οκτωβρίου 1981  17 Ιανουαρίου 1984  Κυβέρνηση Ανδρέα Παπανδρέου 1981  Απόστολος Λάζαρης  17 Ιανουαρίου 1984  5 Ιουνίου 1985 Κυβέρνηση Α. Παπανδρέου (1981) 5 Ιουνίου 1985  26 Ιουλίου 1985  Κυβέρνηση Ανδρέα Παπανδρέου 1985   Άκης Τσοχατζόπουλος  26 Ιουλίου 1985  5 Φεβρουαρίου 1987  Απόστολος Κακλαμάνης  5 Φεβρουαρίου 1987  18 Νοεμβρίου 1988  Μένιος Κουτσόγιωργας  18 Νοεμβρίου 1988  16 Μαρτίου 1989  Ύστερα από την παραίτηση του Μένιου Κουτσόγιωργα και για το διάστημα από 16 έως 17 Μαρτίου, καθήκοντα Υπουργού Προεδρίας της Κυβέρνησης άσκησε ο αναπληρωτής υπουργός Προεδρίας της Κυβέρνησης Δημήτρης Μαρούδας. Αναστάσιος Πεπονής  17 Μαρτίου 1989  2 Ιουλίου 1989  Αθανάσιος Κανελλόπουλος  2 Ιουλίου 1989  12 Οκτωβρίου 1989  Κυβέρνηση Τζαννή Τζαννετάκη 1989  Νικόλαος Θέμελης  12 Οκτωβρίου 1989  23 Νοεμβρίου 1989  Υπηρεσιακή κυβέρνηση Ιωάννη Γρίβα 1989  Βουλευτικές εκλογές Νοεμβρίου 1989 23 Νοεμβρίου 1989  11 Απριλίου 1990  Οικουμενική κυβέρνηση Ξενοφώντα Ζολώτα 1989   Μιλτιάδης Έβερτ  11 Απριλίου 1990  31 Οκτωβρίου 1991  Κυβέρνηση Κωνσταντίνου Μητσοτάκη 1990  Σωτήρης Κούβελας  31 Οκτωβρίου 1991  13 Οκτωβρίου 1993  Αναστάσιος Πεπονής  13 Οκτωβρίου 1993  28 Δεκεμβρίου 1994  Κυβέρνηση Ανδρέα Παπανδρέου 1993  Ιωάννης Ποττάκης  28 Δεκεμβρίου 1994  15 Σεπτεμβρίου 1995 

Σημειώνεται ότι κατά την περίοδο της θητείας του αναφερόταν ως υπουργός Προεδρίας και ο τότε πραξικοπηματίας Γεώργιος Παπαδόπουλος, για τη θέση που είχε ως «Υπουργός παρά τη Προεδρία της Κυβερνήσεως» στην Κυβέρνηση Κωνσταντίνου Κόλλια 1967. Στην επόμενη, επίσης δικτατορική Κυβέρνηση Γεωργίου Παπαδόπουλου 1967, είχε ορκιστεί ως πρόεδρος του Υπουργικού Συμβουλίου και Υπουργός Εθνικής Αμύνης και «Προεδρίας Κυβερνήσεως».

Αναφορές


Προεδριας Κυβερνησεως
Κατηγορία:Υπουργεία Προεδρίας